E-tol: "Massaprotes onwaarskynlik" - regering | Maroela Media
Die regering het Donderdag aangedui 'n massaprotes oor die inwerkstelling van die e-tolstelsel op Gautengse hoofweë is onwaarskynlik.
"Die toename van die hoeveelheid mense wat al e-tolskyfies aangeskaf het, dui nie daarop dat daar 'n groot hoeveelheid mense gaan wees wat gaan betoog nie," het Phumla Williams, hoof van die regering se kommunikasiediens, gesê.
"Ons glo ons is 'n land van wetsgehoorsame inwoners en 'n groot hoeveelheid het al vir e-tol geregistreer."
Sy het gesê die ongelukkigheid oor die e-tolstelsel was aanvanklik oor die hoë tariewe, en nie omdat motoriste teen die beginsel was om vir beter snelweë te betaal nie. "Die kwessie oor die hoë tariewe is wel aangespreek."
Intussen het die kabinet Woensdag se uitspraak in die appèlhof in Bloemfontein verwelkom wat die Bondgenootskap teen Stedelike Tol (OUTA) se aansoek van die hand gewys het. OUTA het appèl aangeteken teen regter Louis Vorster se uitspraak op 13 Desember 2012 dat die e-tolstelsel in Gauteng kan voortgaan. OUTA het aangevoer dat daar baie foute in die uitspraak was.
"Die kabinet versoek motoriste om die wet te gehoorsaam, goeie burgerskap te toon en hul bydrae te maak om Suid-Afrika 'n beter plek te maak deur vir e-tol te registreer, en vir die wêreldgehaltepaaie te betaal," het Williams bygevoeg.
Williams het gesê Dipuo Peters, die minister van vervoer, sal aankondig wanneer die stelsel in werking gaan tree.
Is dit 'n uitdaging???????????????
,,ek hoop nie die motoriste val vir hierdie "bluff" van sy bemarkings personeel,dat soveel duisende reeds geregistreer het,,,,,,,,,,,,,hulle wens dit!
Ja en op my voorkop staan "puttykop" geskryf? Hou maar daardie skyfie hoor? Ek verkies om aartappel skyfies te koop met baie sout en asyn.
Dit sal 'n fout wees as die ANC die tolpadstelsel afmaak as iets wat onbelangrik is. Daar is aanvanklik gedink dat Marikana ook 'n storm in 'n teekoppie was maar dit het ontplof.
Ja ons is 'n land van wetsgehoorsame burgers, net jammer dat die meeste van ons leiers nie is nie.
Met meer as 70% van hulle wat on-opgelei, misdadigers met rekords is, alkholiste is………..ai dit is jammer dat die regerende party hulle kieser basis so onderskat. Wonder wat gaan gebeur as taxigeld nou opgaan, kos, krag ens…..